Diari Oficial de la Generalitat Valenciana


Sumari del DOGV 5840, del 02-09-2008 (2008/10801)

RESOLUCIÓ de 13 de juny de 2008, del conseller de Medi Ambient, Aigua, Urbanisme i Habitatge, relativa a l'aprovació de la modificació puntual del Pla general transitori de Dénia.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5840

Data del DOGV
:   02-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10826


Data del document
:   13-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Dénia
    * pla d'urbanisme

RESOLUCIÓ de 13 de juny de 2008, del conseller de Medi Ambient, Aigua, Urbanisme i Habitatge, relativa a l'aprovació de la modificació puntual del Pla general transitori de Dénia. [2008/10362]  
Vista la modificació puntual del Pla general transitori de Dénia (Alacant), promoguda per la Conselleria de Medi Ambient, Aigua, Urbanisme i Habitatge, per a variar la qualificació de part d'una parcel·la en sòl urbà a xarxa primària sanitarioassistencial, i de conformitat amb els següents  
Antecedents de fet  
Primer. El Projecte de modificació puntual es va sotmetre a informació pública durant un mes mitjançant un acord del Ple de l'Ajuntament de Dénia del dia 28 de gener de 2008, i l'anunci s'ha publicat en el Diari Oficial de la Comunitat Valenciana de data 19 de febrer de 2008 i en el diari Las Provincias de data 6 de febrer de 2008. Després del pertinent període d'exposició pública, en el qual no es van presentar al·legacions, el projecte va ser aprovat provisionalment per Ple de l'Ajuntament de Dénia en data 27 de març de 2008.  
Segon. La documentació està integrada per memòria informativa i justificativa i plànols d'informació i d'ordenació.  
Tercer. L'objecte d'aquesta modificació és variar la qualificació de part d'una parcel·la en sòl urbà, que en el Pla general transitori està qualificada com a equipament de xarxa primària administrativoinstitucional, i que es pretén qualificar com a equipament de xarxa primària sanitarioassistencial. I això a fi que la Conselleria de Sanitat puga construir el segon centre de salut del municipi. Es mantenen la resta de paràmetres urbanístics. La superfície de la parcel·la afectada per aquesta modificació és de 2.500 m².  
L'àmbit se situa en l'àrea arqueològica AA.1 prevista en el Pla general transitori, la qual cosa implica la necessitat de realitzar prospecció arqueològica abans de l'execució de l'obra. El canvi de qualificació no es veu afectat per aquesta qüestió, ja prevista en el Pla general transitori.  
La resta de la parcel·la manté la qualificació d'equipament de xarxa primària administrativoinstitucional, i és suficient per a albergar l'ús previst.  
Quart. Consta en l'expedient informe emés per la Direcció General de Recursos Econòmics de la Conselleria de Sanitat, de data 9 de gener de 2008, en el qual s'indica que: «Aquesta Conselleria està interessada en la parcel·la oferida per l'Ajuntament de Dénia per a l'edificació del centre integrat de salut que es referencia en la documentació municipal rebuda per mitjà d'un escrit de data 31.08.07» indica, a més que, atés que consta en l'informe tècnic municipal que la parcel·la està qualificada com a equipament de xarxa primària administratiuvoinstitucional, cal que el sòl estiga qualificat com a assistencial o siga compatible amb aquest ús.  
Cinqué. Amb data 26 de maig de 2008, la Comissió Territorial d'Urbanisme d'Alacant acorda emetre informe favorable sobre la modificació puntual del Pla general transitori de Dénia, i proposar al conseller de Medi Ambient, Aigua, Urbanisme i Habitatge convalidar els actes dictats per l'Ajuntament de Dénia en aquest procediment i resoldre'n l'aprovació definitiva.  
Fonaments de drets  
Primer. Tal com s'ha mantingut en anteriors informes i resolucions (Resolució del conseller de data 7 de gener de 2008, per la qual es prorroga el Pla general transitori de Dénia, Resolució del conseller de data 16 d'octubre de 2007, per la qual s'impugna la modificació del Pla general transitori de Dénia de sòl dotacional Sant Francesc de Dénia, etc.), es considera que hi ha incompetència de l'Ajuntament de Dénia per a tramitar i aprovar qualsevol modificació del Pla general transitori de Dénia, atés que aquest, encara que va ser redactat en el marc habilitant de l'Acord del Govern Valencià de data 13 de maig de 2005, pel qual s'autoritzava el conseller de Territori i Habitatge per a la seua elaboració i tramitació amb caràcter urgent, va ser la Conselleria competent en urbanisme qui el va sotmetre a informació pública, qui va acordar l'estimació i desestimació de les al·legacions presentades durant el període d'informació pública, qui va aprovar provisionalment el Pla general transitori i urgent del municipi de Dénia i qui el va aprovar definitivament.   
Per tot això, i per raó del que estableix l'article 94.1 de la LUV, que determina que les modificacions dels plans es duran a terme segons el procediment establit en cada tipus de pla, l'article 82 del mateix cos normatiu, que fixa que correspon al conseller competent en matèria d'urbanisme elaborar els plans transitoris, i especialment l'article 89.1 in fine que estableix que els plans i programes, referint-se a les iniciatives d'administració no municipal, són aprovats provisionalment i definitivament per la conselleria impulsora de l'expedient i pel conseller competent en matèria d'urbanisme, respectivament, sembla clar que és la Conselleria de Medi Ambient, Aigua, Urbanisme i Habitatge l'òrgan competent per a iniciar els tràmits per a modificar puntualment el Pla general transitori de Dénia, i per a aprovar provisionalment i definitivament la modificació pretesa, i no l'Ajuntament de Dénia, per la qual cosa aquest expedient hauria de ser desestimat.   
No obstant això, i tenint en consideració el principi de conservació d'actes i tràmits establit en l'article 66 de la Llei 30/1992, de règim jurídic de les administracions públiques i del procediment administratiu comú, segons el qual s'han de conservar els actes i tràmits el contingut dels quals es mantindria igual si no s'haguera produït la infracció, no té sentit retrotraure unes actuacions administratives al moment en què es va ometre un tràmit si, esmenant el defecte, és de preveure que tornaria a produir-se un acte administratiu igual al que havia anul·lat l'actuació. Per això, no hi hauria inconvenient a procedir, amb caràcter excepcional, a l'aprovació de la modificació puntual proposada, atenent al seu interés general convalidant els actes dictats per l'Ajuntament de Dénia mitjançant l'una resolució d'aprovació definitiva dictada per l'òrgan competent, que en aquest cas és el conseller de Medi Ambient, aigua, Urbanisme i Habitatge.  
Segon. Vist l'anterior i atenent a la naturalesa del Pla general transitori, l'actuació del qual ha de limitar-se a sectors i determinacions indispensables, com es recull en la resolució per la qual es va aprovar el Pla general transitori de Dénia, qualsevol modificació que propose, ja siga per mitjà de l'Ajuntament, o a instàncies de qualsevol organisme, o fins i tot d'ofici, haurà de postergar-se a la redacció del nou Pla general, llevat que s'acredite la urgència i necessitat d'aquesta.  
En el cas que ens ocupa, i tractant-se d'una qüestió d'interés general, ja que es tracta de la construcció del segon un centre de salut per al municipi de Dénia, on en èpoques estivals es produeix un important increment poblacional, s'entén que la modificació proposada s'emmarca dins de l'excepcionalitat i la urgència que fa falta per a modificar el Pla general transitori de Dénia.  
Tercer. La documentació està completa a l'efecte del compliment de l'art. 68 de la Llei 16/2005, urbanística valenciana i de l'estudi de l'expedient.  
Quart. Les determinacions contingudes en l'expedient poden considerar-se correctes en vista de les exigències de la política urbanística i territorial de la Generalitat, tal com s'exposa en l'article 85 de la Llei urbanística valenciana.  
Cinqué. Aquest expedient haurà de ser aprovat per resolució dictada pel mateix òrgan que va dictar la resolució. D'aquesta manera, el conseller de Medi Ambient, Aigua, Urbanisme i Habitatge és competent per a aprovar l'expedient de modificació, segons el que disposa l'article 6 del Decret 162/2007, del Consell, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals i la resta de pertinent aplicació, conforme a l'acord de la Comissió Territorial d'Urbanisme de València, i la proposta de resolució, resolc:  
Aprovar definitivament la modificació puntual del Pla general transitori de Dénia per a variar la qualificació de part d'una parcel·la en sòl urbà a xarxa primària sanitarioassistencial.  
Contra aquesta resolució resolució, la qual posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir-se qualsevol altre recurs que es crega oportú.  
València, 13 de juny de 2008.- El conseller de Medi Ambient, Aigua, Urbanisme i Habitatge: José Ramón García Antón.